Here is a page extracted from Wikipedia that may contain CSS, HTML, and a lot of unformatted text.

Title: Trosa
Content: As trosas u trosetas son as brancas verdes de plantas (árbols u arbustos) de folla ampla, as cuals se talla a-esprés pa dar-le-ne a os animals domesticos a modo de pastura como complemento d'alimentación de a hierba u pa cuan no se los puede soltar (por eixemplo, cuan i hai nieu afuera).

A las brancas destinadas a troseta, de tallar-las con a estraleta se diz «trosar-las», con que «se trosan» pa os animals. Tamién se puet decir «fer trosetas».

En l'Alto Aragón se trosaba as ramas d'árbols especificos, pos no todas as especies tienen as caracteristicas nutritivas que precisan os animals u pueden fer-les mal prebo, como as que les fan rinflar-se. Por ixo s'ha de parar cuenta. Especies que se podeba fer trosetas son: o caixigo, l'abellanera, o laitonero y o fraixín, y tamién cualques frutals domesticos como as manzaneras, pereras, cereseras, etc. S'ha d'evitar especies con sustancias toxicas u de mal gusto, como a figuera u o baladre. Tamién esiste animals que les fa goyo as trosetas d'árbols que os de demás no tocan, como as crabas con os pins.

Referencias

Se veiga tamién 

 Branca.
 Feno.
 Pastura (mezcla).

Ganadería
Anatomía vechetal